Legal Document

Category: 99

Text:
7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 491 της 26 Ιουλ./12 Αυγ. 1972 (ΦΕΚ Α΄ 144) Περί φορέως των Ιχθυοσκαλών. Έχοντες υπ’ όψει το άρθρ. 26 του Ν.Δ. 420/70 «περί Αλιευτικού Κώδικος», ως και την υπ’ αριθ. 413/1972 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Οικονομίας Υπουργού, απεφασίσαμεν και διατάσσομεν: Άρθρον μόνον.-1.Η διοίκησις και διαχείρισις των υπό του Δημοσίου κατασκευαζομένων Ιχθυοσκαλών ανατίθεται εις την Αγροτικήν Τράπεζαν της Ελλάδος (Α.Τ.Ε.), άμα τη εξαγορά υπ’ αυτής του 75% των μετοχών της Εταιρείας Αναπτύξεως της Αλιείας (ΕΤΑΝΑΛ) Α.Ε. από την Ελληνικήν Τράπεζαν Βιομηχανικής Αναπτύξεως (Ε.Τ.Β.Α.). 2.Οι ειδικώτεροι όροι και αι συμφωνίαι, διοικήσεως και διαχειρίσεως των Ιχθυοσκαλών, καθορίζονται εις την από 2.10.1968 υπογραφείσαν Σύμβασιν, μεταξύ Ελληνικού Δημοσίου και Ε.Τ.Β.Α., ήτις εξακολουθεί ισχύουσα και δια την Α.Τ.Ε., μέχρι της υπογραφής νεωτέρας τοιαύτης. 3.Το υπ’ αριθ. 580/68 Β.Δ/μα (ΦΕΚ 193 Α/68), «περί του φορέως των Ιχθυοσκαλών», καταργείται. Εις τον Ημέτερον επί της Εθνικής Οικονομίας αναπληρωτήν Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 298,72(ε) Τεύχος 528-Σελ.14 13.Ζ.θ.6-7 Ιχθυόσκαλες